מנדי וייס

מנדי וייס או מענדי וייס הוא זמר חסידי ישראלי.

== ביוגרפיה ==

נולד לאביו הזמר אברומי וייס, זמר חתונות. בניו דודיו מצד אימו גם הם זמרים : יענקי דסקל ושלוימי דסקל. כילד השתתף רבות בשירת סולו באלבומי חסידות ויז'ניץ ונבחר להשתתף במקהלת החסידות, לאחר נישואיו החל לעסוק בתיווך נדל"ן. החל להופיע לאחר שאביו הזמין אותו לשיר בחתונה בה היה הזמר.

החל להופיע בהרכב ווקאלי של חתונות בירושלים, ללא כלי נגינה אלא רק בשירה חיה וליווי של תופים בלבד (כנהוג בירושלים) עם המתופף מוטי הכט, באותו הזמן הקים מוטי הכט הרכב מוזיקלי של תזמורת בה יוני אליאב ניגן על הקלידים, מוטי מתופף, גיטריסט מזדמן ומנדי שר, ההרכב זה ליווה כמה וכמה חתונות אך שרד רק כשנתיים. כיום מנדי מופיע בקביעות עם הקלידן שמוליק לוטרמן, לעיתים אף בתוספת ליווי של כלים חיים, נגני סקספון וקלרינט ואף טרומבון וגיטרות חשמליות.

===קריירה מוזיקלית===
בשנת 2019 (לאחר 13 שנים בתעשיית המוזיקה, בעיקר כזמר חתונות) הוציא את אלבום הבכורה שלו אלע אלע. באלבום לחנים של הרשי ויינברגר, פינקי ובר, הרשי רוטנברג, נפתלי שניצלר, ומאיר אדלר<ref>[https://jewishmusic.fm/album/אלע-אלע/ האלבום המלא להאזנה] באתר /jewishmusic</ref>, את השיר ה-12 באלבום "כי לא ידח" הלחין מנדי לראשונה בעצמו. כשעל העיבודים נפתלי משה שניצלער, יואלי דיקמן, מאיר אדלר, משה לאופר, צבי בלומנפעלד (פריילעך) ועוד. המקהלות שליוו את האלבום, מקהלת ידידים העולמית, מקהלת נרננה ומקהלת הילדים שיר ושבח. את עטיפת האלבום צייר הצייר החסידי מענדי ירוסלבסקי.

במשך שנת 2019 השתתף מנדי ב2 אלבומים בולטים בסוגת המוזיקה החסידית, באלבום טביעת אצבע לחני ר' ישראל באדאנסקי בהפקת נפתלי משה שניצלר, ובהשתתפות גדולי הזמר החסידי בישראל ומחוצה לה, ביניהם: שמילי אונגר, בני פרידמן, ליפא שמלצר ונוספים<ref>[https://www.chasidinews.com/24748/ ידיעה אודות האלבום "טביעת אצבע"] באתר חסידיניוז.</ref>. כמו כן השתתף באלבום לב אל הנשמה של ר' משה חזקיה וייס, בהשתתפות גדולי הזמר, כמו שמילי אונגר, אברהם פריד, מרדכי בן דוד, מוטי שטיינמץ ונוספים.

בשנת 2020 במהלך מגפת הקורונה הוציא שיר חיזוק "יאמר לצרותינו די" - השיר מבטא תפילה לה', אמונה וביטחון בה'. את השיר הלחין לו ידידו בנצי שטיין.

בשנת 2020 במסגרת קמפיין הבחירות לכנסת ה-23 שר מנדי יחד עם מקהלת נרננה בלחן של אלי קליין ואיצי ברי את ג'ינגל הבחירות של מפלגת אגודת ישראל תחת הסלוגן "זכות הקיום זה הכל"<ref>[https://www.youtube.com/watch?v=wfAsanxo5Ro זכות הקיום זה הכל], מנדי וייס, יוטיוב.</ref>. בשנת 2021 במסגרת קמפיין הבחירות לכנסת ה-24 שר מנדי יחד עם רולי דיקמן את ג'ינגל הבחירות של מפלגת יהדות התורה תחת הסלוגן "קודם כל חרדי, זו גדולתו זו גאוותנו" את הג'ינגל הדביקו על לחן השיר "שימו לב אל הנשמה" בלחן של ר' משה חזקיה וייס, וביצוע מקור של שמילי אונגר<ref>[https://www.bhol.co.il/news/1195102 ג'ינגל הבחירות של יהדות התורה], באתר בחדרי חרדים.</ref>.

ב-2021 השתתף מנדי בקמפיין השיווקי של חברת עלית בהקשר העברת כל המוצרים לכשרות המהודרת של העדה החרדית<ref>למעט מוצרים מסוימים שנותרו תחת השגחת בד"ץ איגוד הרבנים.</ref>, תחת הסלוגן "שפע רב בכל העולמות", כחלק מהקמפיין השיקו קליפ שצולם במפעלי השוקולד של עלית בהשתתפות מנדי, מידד טסה, פנחס ביכלר ומקהלת מלכות<ref>[https://www.youtube.com/watch?v=Ps2nxQ7HT1E שפע רב בכל העולמות] הקליפ, מנדי וייס, מידד טסה, פנחס ביכלר ומקהלת מלכות באתר יוטיוב.</ref>.

שיתוף פעולה בולט בין מנדי למקהלת מלכות ולעומד בראשה פנחס ביכלר, מתבטא בעיקר כשמנדי משמש כסולן בהופעות רבות של המקהלה, ובהשתתפות של מנדי בקליפים של המקהלה ובאלבומים שלה היוצאים מידי חג.

==דיסקוגרפיה==
===אלבומים===
* אלע אלע, 2019

===השתתפות באלבומים===
* בחצר המלכות, מקהלת מלכות (2016)
* חכו ממתקים, בקהילה (2017)
* תו השעה, מקהלת מלכות, עיתון משפחה, 2018
* אי"ה ביי דיר, פרחי שיר ושבח (2018)
* הגעת למלכות, מקהלת מלכות (2018)
* טביעת אצבע, ישראל באדאנסקי (2019)
* לב אל הנשמה, משה חזקיה וייס (2019)
* המיטב, עיתון משפחה, (2019)
* ווען משיח וועט קומען, מקהלת מלכות (2020)
* בחצוצרות, מקהלת מלכות (2021)

===סינגלים===
* והנה ה' ניצב עליו - עם מקהלת נרננה, מילים מספר התניא, לחן של הרב אשר ישעיה רוזנבוים (2016).
* ויעזור - עם מקהלת מלכות, לחן של משולם גרינברגר, עיבוד פנחס ביכלר ויואלי דיקמן (2016).
* אליך זעקו - עם יואלי קליין, שייע גרוס, אהרלה סמט בלחן של רבי נתן מברסלב, עיבוד של אלי קליין ואיצי ברי (2017)<ref>[https://www.youtube.com/watch?v=7XXey%205KV0A אליך זעקו], יואלי קליין, שייע גרוס, אהרלה סמט, בלחן של רבי נתן מברסלב באתר יוטיוב.</ref>.
* ניגון גראסוורדיין - עם אהרלה סמט ומקהלת קולות, לחן רב ניסן יוסט, עיבודים אלי קליין ואיצי ברי (2018)<ref>[https://www.youtube.com/watch?v=36MW5BipXxk ניגון גרוסוורדיין], מנדי וייס, אהרלה סמט, מקהלת קולות באתר יוטיוב.</ref>.
* שים שלום - עם מקהלת מלכות, לחן יחזקאל קלאגסבאלד מחסידות ויז'ניץ (2018).
* אונטערן חופה מיט מענדי ווייס - שלושה שירי חופה אם אשכחך, מי אדיר ומי בן שיח, בלחן של יהושע האנשטטר, ובליווי מקהלת ידידים, עיבוד אפרים מרקוביץ' (2019).
* אבינו מלכנו - עם ילד הפלא אלחנן הלפגוט, פנחס ביכלר ומקהלת מלכות (2019)
* פאר דיר - עם דובי מייזלעס, ילד הפלא יענקי גרין ומקהלת שירה, לחן של ר' משה חזקיה וייס, עיבוד של נפתלי משה שניצלר (2019).
* אהבת השם - עם תזמורת פייער ומקהלת נשמה (2019).
* להודיע - לחן של פנחס שיינברגר, בליווי מקהלת ידידים ותזמורתו של עמי כהן (2020)<ref>[https://www.youtube.com/watch?v=0FZasntLVWo להודיע], מנדי וייס, לחן של פנחס שיינברגר, באתר יוטיוב.</ref>.
* לבוש מלכות - עם אהרלה סמט, בנצי שטיין, פנחס ביכלר, מקהלת מלכות ומקהלת הילדים חסידימלך (2020)<ref>[https://www.youtube.com/watch?v=6TFkdL28S8E לבוש מלכות], מנדי וייס, אהרלה סמט, בנצי שטיין, פינחס ביכלר, מקהלת מלכות ומקהלת הילדים חסידימלך, באתר יוטיוב.</ref>.
* סקולען - מחרוזת ניגוני סקולען עם זאנוויל ויינברגר, יענקי דסקל, אברימי רוט, ישראל אדלר, משולם גרינברגר, פנחס ביכלר ומקהלת מלכות (2020)
* די - לחן של בנצי שטיין (2020).
* שלום זוכר - עם עקיבא גרומן, מאיר אדלר, אהרלה סמט, יואלי דוידוביץ, פנחס ביכלר ומקהלת מלכות, עיבוד בני לאופר (2020)<ref>[https://www.youtube.com/watch?v=aaWCxoYW3sE שלום זוכר] עם עקיבא גרומן, מאיר אדלר, אהרלה סמט, יואלי דוידוביץ, פנחס ביכלר ומקהלת מלכות באתר יוטיוב.</ref>. לשיר ביצוע נוסף ווקאלי המיוחד לימי הספירה ושלושת השבועות.
* קידוש - עם אהרלה סמט, מאיר אדלר, עקיבא גרומן, יואלי דווידוביץ', חונא דייטש, ילד הפלא בנצי קלצקין, פינחס ביכלר ומקהלת מלכות, מקהלת הילדים חסידימלך (2021)<ref>[https://www.youtube.com/watch?v=n2h0VaWz3hA גורמנ'ס קידוש] עקיבא גרומן, אהרלה סמט, מאיר אדלר, מענדי וייס, יואלי דווידוביץ', ילד הפלא בנצי קלצקין, פנחס ביכלר ומקהלת מלכות, מקהלת הילדים חסידימלך, באתר יוטיוב.</ref>. לשיר ביצוע נוסף ווקאלי המיוחד לימי הספירה ושלושת השבועות
* מחרוזת חתונה - עם אפרים מרקוביץ', אמן הקלרינט אברהם בלטי, אהרלה סמט, יואלי דווידוביץ', מנחם מושקוביץ', פנחס ביכלר ומקהלת מלכות (2021)
* הוי רץ למשנה - עם מקהלת הילדים חסידימלך, לחן של בנצי שטיין (2021)<ref>[https://www.youtube.com/watch?v=csmB6m1X0ak הוי רץ למשנה], מנדי וייס, יוטיוב.</ref>.
* שפע רב בכל העולמות - קליפ פרסומי לחברת עלית יחד עם מידד טסה, פנחס ביכלר ומקהלת מלכות (2021).
* גיבור כארי - לחן של סענדי שטיינר עיבוד של אפרים מרקוביץ' (2022).

==קישורים חיצוניים==

* 

== הערות שוליים ==

קטגוריה:זמרים חסידיים
קטגוריה:זמרים חסידיים ישראלים
קטגוריה:זמרים השרים בעברית
קטגוריה:זמרים השרים ביידיש